Dette problemet fikk en løsning i 1933 da Enrico Fermi lanserte sin teori for den svake kjernekraften. Ifølge denne eksisterer ikke elektronet som sees i betastråling, på forhånd inni atomkjernen. Det blir derimot skapt ved utsendelsen og opptrer sammen med et nøytrino som har spinn . Denne teorien representerte noe helt nytt da den var formulert som en kvantefeltteori hvor nye partikler kan oppstå og forsvinne. I tillegg kunne den gi en mer troverdig utvekslingskraft mellom proton og nøytron når et par med elektron og nøytrino oscillerer mellom dem. De russiske fysikerne Igor Tamm og Dmitri Ivanenko viste i 1934 at denne kraften varierte som 1/ med avstanden mellom nukleonene. Men dens styrke var altfor svak til å forklare den sterke kjernekraften.